Eiropas Parlamenta normatīvā rezolūcija par priekšlikumu Padomes lēmumam par īpašo programmu "Idejas", ar ko īsteno Eiropas Kopienas Septīto pamatprogrammu pētniecības, tehnoloģiju attīstības un demonstrējumu pasākumiem (no 2007. līdz 2013. gadam) (COM(2005)0441 - C6-0382/2005 - 2005/0186(CNS))



Oficiālais Vēstnesis 316 E , 22/12/2006 Lpp. 0265 - 0271



P6_TA(2006)0519 Īpašā programma "Idejas" (Septītā pamatprogramma pētniecības, tehnoloģiju attīstības un demonstrējumu pasākumiem, no 2007. līdz 2013. gadam) * Eiropas Parlamenta normatīvā rezolūcija par priekšlikumu Padomes lēmumam par īpašo programmu "Idejas", ar ko īsteno Eiropas Kopienas Septīto pamatprogrammu pētniecības, tehnoloģiju attīstības un demonstrējumu pasākumiem (no 2007. līdz 2013. gadam) (COM(2005)0441 — C6-0382/2005 — 2005/0186(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (COM(2005)0441) [1] un grozīto priekšlikumu (COM(2005)0441/2) [1], - ņemot vērā EK līguma 166. pantu, saskaņā ar kuru Padome apspriedās ar Parlamentu (C6-0382/2005), - ņemot vērā Reglamenta 51. pantu, - ņemot vērā Rūpniecības, pētniecības un enerģētikas komitejas ziņojumu, kā arī Budžeta komitejas un Kultūras un izglītības komitejas atzinumu (A6-0369/2006), 1. apstiprina grozīto Komisijas priekšlikumu; 2. aicina Komisiju atbilstīgi grozīt savu priekšlikumu, saskaņā ar EK līguma 250. panta 2. punktu atbilstoši mainīt savu priekšlikumu; 3. aicina Padomi paziņot Parlamentam, ja tā paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā paredzējusi būtiski grozīt Komisijas priekšlikumu; 5. uzdod priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 4. apsvērums (4) Priekšlikumi "progresīvai pētniecībai" jānovērtē, izmantojot speciālistu veiktu salīdzinošu pārskatīšanu un ņemot vērā vienīgi izcilības kritēriju, tajos jāuzsver starpnozaru, augstas pakāpes riska novatoriski projekti, jaunas grupas un mazāk pieredzējuši pētnieki, kā arī grupas, kas sevi jau pierādījušas. | (4) Priekšlikumi "progresīvai pētniecībai"fundamentālo pētījumu izpratnē jānovērtē, izmantojot speciālistu veiktu salīdzinošu pārskatīšanu un ņemot vērā vienīgi izcilības kritēriju, tajos jāuzsver starpnozaru un daudznozaru, augstas pakāpes riska novatoriski projekti, jaunas grupas un mazāk pieredzējuši pētnieki, kā arī grupas, kas sevi jau pierādījušas. | Grozījums Nr. 2 6. apsvērums (6) Eiropas Komisijai jāatbild par šīs īpašās programmas īstenošanu un tai jābūt Eiropas Pētniecības padomes autonomijas un integritātes, kā arī darbības efektivitātes garantam. | (6) Eiropas Komisijai divu līdz maksimāli trīs gadu pārbaudes laikā jāatbild par šīs īpašās programmas īstenošanu un tai jābūt Eiropas Pētniecības padomes autonomijas un integritātes, kā arī darbības efektivitātes garantam. | Grozījums Nr. 3 8. apsvērums (8) Lai nodrošinātu ERC integritāti, Komisijai jāgādā, lai šī īpašā programma tiktu īstenota atbilstoši nospraustajiem mērķiem. | (8) Lai nodrošinātu EPP integritāti, Komisijai kopā ar Eiropas Parlamentu un Padomi jāgādā, lai šī īpašā programma tiktu īstenota atbilstoši nospraustajiem mērķiem. | Grozījums Nr. 4 10. apsvērums (10) Šai pamatprogrammai jāpapildina dalībvalstīs veiktie pasākumi, kā arī citas Kopienas darbības, kas ir nepieciešamas vispārējiem stratēģiskiem centieniem Lisabonā izvirzīto mērķu sasniegšanai, jo īpaši ar papildu darbībām tādās jomās kā struktūrfondi, lauksaimniecība, izglītība, mācības, konkurētspēja un jauninājumi, rūpniecība, veselība, patērētāju aizsardzība, nodarbinātība, enerģētika, transports un vide. | (10) Šai pamatprogrammai jāpapildina dalībvalstīs veiktie pasākumi, kā arī citas Kopienas darbības, kas ir nepieciešamas vispārējiem stratēģiskiem centieniem Lisabonā izvirzīto mērķu sasniegšanai, jo īpaši ar papildu darbībām tādās jomās kā struktūrfondi, lauksaimniecība, izglītība, mācības, kultūra un plašsaziņas līdzekļi, konkurētspēja un jauninājumi, rūpniecība, veselība, patērētāju aizsardzība, nodarbinātība, enerģētika, transports un vide. | Grozījums Nr. 5 13. apsvērums (13 Veicot pētījumus atbilstīgi šai programmai, ir jāievēro ētikas pamatprincipi, tostarp tie, kas iekļauti Eiropas Savienības Pamattiesību hartā. | (13) Veicot pētījumus atbilstīgi šai programmai, ir jāievēro ētikas pamatprincipi, tostarp tie, kas iekļauti Eiropas Savienības Pamattiesību hartā, un, vienlaicīgi respektējot ētisko un kultūru daudzveidību, jāuzsver pētniecības sabiedriskās un humānās vērtības. | Grozījums Nr. 6 14.a apsvērums (jauns) | (14a) Lai vienkāršotu uzaicinājumus iesniegt priekšlikumus un samazinātu to izmaksas, Komisijai ir jāizveido datu bāze, kas paredzēta konkursu dalībnieku informēšanai. | Grozījums Nr. 7 17. apsvērums (17) Komisija gādā par neatkarīga ERC darbību novērtējuma veikšanu. Ņemot vērā šādu novērtējumu un ERC pieredzi attiecībā uz pamatprincipu ievērošanu, ne vēlāk kā līdz 2010. gadam var apsvērt iespēju pārveidot ERC par juridiski neatkarīgu struktūru, iespējams, saskaņā ar Līguma 171. pantu. | (17) Komisijai būtu jānodrošina, ka pēc divu, maksimāli, trīs gadu pārbaudes laika tiek veikts neatkarīgs EPP darbību novērtējums. Pamatojoties uz iegūtajiem rezultātiem, EPP jāpārveido par pastāvīgu struktūru, kas nodrošinātu EPP maksimālu autonomiju, vienlaicīgi saglabājot pārskatāmību. Turklāt ne vēlāk kā līdz 2010. gadam var apsvērt iespēju pārveidot EPP par juridiski neatkarīgu struktūru, iespējams, saskaņā ar Līguma 171. pantu. | Grozījums Nr. 8 2. pants Saskaņā ar pamatprogrammas II pielikumu summa, kādu uzskata par vajadzīgu īpašās programmas īstenošanai, ir EUR 7460 miljoni, no kuriem mazāk nekā 6 % atvēlēti Komisijas administratīvajiem izdevumiem. | Saskaņā ar pamatprogrammas II pielikumu, summa, kādu uzskata par vajadzīgu īpašās programmas īstenošanai, ir EUR 7560 miljoni, no kuriem maksimāli 3 % no Eiropas Pētniecības padomes rīcībā esošā gada budžeta atvēlēti administratīvajiem un personāla izdevumiem. | Grozījums Nr. 9 2.a pants (jauns) | 2.a pants 1. Komisija veic visus vajadzīgos pasākumus, lai pārliecinātos, ka finansētās darbības ir veiktas efektīvi un atbilstoši Regulas (EK, Euratom) Nr. 1605/2002 noteikumiem. 2. Īpašās programmas kopējie administratīvie izdevumi, tostarp plānotās izpildaģentūras iekšējie izdevumi un pārvaldības izdevumi proporcionāli atbilst šajā programmā paredzētajām darbībām un par tiem lemj budžeta lēmējinstitūcija un likumdevējas iestādes. 3. Budžeta apropriācijas izmanto atbilstīgi pareizas finanšu pārvaldības principam, proti, ievērojot gan ekonomijas, lietderības un efektivitātes, gan arī proporcionalitātes principu. | Grozījums Nr. 27 3. panta 2.a punkts (jauns) | 2.a Attiecībā uz to cilvēka embrionālās cilmes šūnu izmantošanu, kas iegūtas pirms šīs pamatprogrammas apstiprināšanas, institūtiem, iestādēm un pētniekiem piemēro stingru licenču un pārbaužu sistēmu saskaņā ar attiecīgās dalībvalsts vai dalībvalstu tiesisko regulējumu. | Grozījums Nr. 10 4. panta 4. punkts 4. Komisija darbojas kā Eiropas Pētniecības padomes autonomijas un integritātes garants un nodrošina tai uzticēto uzdevumu atbilstošu izpildi. | 4. Komisija kopā ar Eiropas Parlamentu un Padomi darbojas kā Eiropas Pētniecības padomes autonomijas un integritātes garants un nodrošina tai uzticēto uzdevumu atbilstošu izpildi. | | Zinātniskā padome un Komisija iesniedz Eiropas Parlamentam un Padomei gada pārskatu par EPP darbu, īpašu uzmanību veltot tam, cik lielā mērā izpildīti izvirzītie mērķi. | Grozījums Nr. 11 4. panta 4.a punkts (jauns) | 4.a Komisija nodrošina pētījumu rezultātu izvērtēšanu un ziņo par šo rezultātu devumu dinamiskas zināšanu sabiedrības izveidē Eiropā. | Grozījums Nr. 12 5. panta 1. punkts 1. Zinātnisko padomes sastāvā strādā augstākās raudzes zinātnieki, inženieri, pētnieki, kurus ieceļ Komisija, kuri darbojas kā privātpersonas un nepārstāv svešas intereses. | 1. Zinātniskās padomes sastāvā strādā augstākās raudzes zinātnieki, inženieri, pētnieki, kuri pārstāv visas iespējamās pētniecības jomas un nozares, kuru kvalifikāciju veido gan zinātniskā izcilība, gan daudzgadīga pieredze zinātnes menedžmentā un kuri darbojas kā privātpersonas un nepārstāv svešas intereses. | Grozījums Nr. 13 5. panta 3. punkta - a) apakšpunkts (jauns) | - a)EPP darba vispārējā stratēģija, ko regulāri pielāgo zinātniskajām prasībām; | Grozījums Nr. 14 5. panta 3. punkta b) apakšpunkts b)speciālistu veiktas salīdzinošas pārskatīšanas metodes, priekšlikumu novērtēšanu, uz kuru pamatojoties izrauga atbalstāmos projektus | b)speciālistu veiktas salīdzinošas pārskatīšanas metodes un principi, priekšlikumu novērtēšanu, uz kuru pamatojoties izrauga atbalstāmos projektus; | Grozījums Nr. 15 6. panta 1. punkts 1. Komisija pieņem darba programmu īpašās programmas īstenošanai, sīkāk aprakstot mērķus un zinātniskās un tehnoloģiskās prioritātes, kas izklāstītas I pielikumā, kā arī saistīto finansējumu un īstenošanas grafiku. | 1. Komisija un zinātniskā padome pieņem darba programmu īpašās programmas īstenošanai, sīkāk aprakstot mērķus un zinātniskās un tehnoloģiskās prioritātes, kas izklāstītas I pielikumā, kā arī saistīto finansējumu un īstenošanas grafiku. | Grozījums Nr. 16 7.a pants (jauns) | 7.a pants Komisija laikus informē budžeta lēmējinstitūciju ikreiz, kad tā ir paredzējusi atkāpties no izdevumu sadalījuma, kas noteikts Eiropas Savienības vispārējā budžeta piezīmēs un pielikumā. | Grozījums Nr. 17 8. panta 6. punkts 6. Komisija regulāri informē komiteju par šīs īpašās programmas īstenošanu. | 6. Komisija regulāri informē komiteju un Eiropas Parlamenta par jautājumu atbildīgo komiteju par īpašās programmas vispārējo norisi un sniedz tām informāciju par visām pētniecības un tehnoloģiju attīstības darbībām, ko finansē saskaņā ar īpašo programmu. | Grozījums Nr. 18 8. panta 6.a punkts (jauns) | 6.a Komisijas ziņojumā iekļauj pareizas finanšu pārvaldības novērtējumu, kā arī īpašās programmas budžeta un ekonomiskās pārvaldības likumības un pareizības izvērtējumu. | Grozījums Nr. 19 8.a pants (jauns) | 8.a pants 1. Pēc divu līdz, maksimāli, trīs gadus ilga pārbaudes laika neatkarīgi eksperti izvērtē EPP darbu. Tostarp, neatkarīgie eksperti izvērtē, vai ir sasniegti ar EPP saistītie mērķi, vai procesi ir organizēti efektīvi un pārskatāmi, vai ir nodrošināta zinātniskā neatkarība un ir ievērots zinātniskās izcilības princips. Turklāt novērtējumā tiek pausts viedoklis par to, kāda ilgtermiņa struktūra ir piemērota EPP. 2. Neskatoties uz paredzēto vērtēšanu, ilgtermiņā katrā gadījumā jāizvēlas tāda EPP struktūra, kas līdz ar pārskatāmību un atbildību Komisijas, Padomes un Eiropas Parlamenta priekšā nodrošinātu maksimālu Pētniecības padomes autonomiju. | Grozījums Nr. 20 I pielikuma apakšpunkta "Darbības" 1.a punkts (jauns) | Daudzdisciplīnu un starpdisciplīnu pētniecību sākotnēji veicina, vairākām zinātnes un pētniecības jomām piemērojot vienotus mehānismus. Izmantojot starpdisciplināro pētniecību, varēs risināt sarežģītas problēmas, tostarp svarīgākajās jomās, kurās vairumā gadījumu, lai panāktu atbilstošu zinātnisko progresu, vienas disciplīnas pētniecība nav piemērojama un tajā iegūtos rezultātus nevar izmantot sabiedriskā, vides vai ekonomikas progresa veicināšanai. | Grozījums Nr. 21 I pielikuma apakšpunkta "Zinātniskā padome" 1. punkts Zinātnisko padomi veidos Eiropas zinātnes aprindu augstākā līmeņa pārstāvji, kas darbosies kā privātpersonas un būs neatkarīgi no svešām interesēm. Tās locekļus iecels Komisija, ievērojot objektīvu izvēles procedūru. | Zinātnisko padomi veido Eiropas zinātnes aprindu augstākā līmeņa pārstāvji, kuri pārstāv pēc iespējas visas pētniecības jomas un nozares un kuru kvalifikāciju veido gan zinātniskā izcilība, gan ilglaicīga pieredze zinātnes menedžmentā, un darbosies kā privātpersonas un būs neatkarīgi no svešām interesēm. | | Tās locekļus no zinātniskās sabiedrības izvēlēsies zinātniskā padome, nodrošinot zinātnieku pārstāvēto pētniecības jomu daudzveidību, ievērojot Eiropas likumdevēja noteiktos vispārējos kritērijus un saskaņā ar EK līguma 251. pantā noteikto procedūru, un tos iecels Komisija pēc uzklausīšanas Eiropas Parlamentā. | | Locekļa pilnvaru laiks ir 4 gadi, iespējamais pagarinājums ir 3 gadi. Locekļu ievēlēšanai jāizmanto rotācijas sistēma, lai pēc katrām vēlēšanām viena trešdaļa locekļu būtu ievēlēti no jauna. | | Lai izvairītos no interešu konfliktiem, zinātniskās padomes locekļiem ir jāapstiprina rīcības kodekss. | | Zinātniskā padome iecels ģenerālsekretāru, kura uzdevums ir piedalīties tās darba organizēšanā un nodrošināt efektīvu saikni ar Komisiju un iesaistīto īstenošanas struktūrvienību. | Grozījums Nr. 22 I pielikuma apakšpunkts "Speciālā īstenošanas struktūra" Speciālās īstenošanas struktūras kompetencē būs visi programmas īstenošanas administratīvie aspekti un programmas izpilde atbilstīgi ikgadējai darba programmai. Jo īpaši tā ieviesīs vērtēšanas procedūras, speciālistu veiktas salīdzinošas pārskatīšanas un atlases procedūru atbilstīgi zinātniskās padomes noteiktiem principiem, kā arī nodrošinās dotāciju finansiālo un zinātnisko pārvaldību. | Zinātnisko padomi sākotnēji atbalstīs speciālās īstenošanas struktūra, kuras kompetencē būs visi programmas īstenošanas administratīvie aspekti un programmas izpilde atbilstīgi ikgadējai darba programmai. Jo īpaši tā īstenos salīdzinošās vērtēšanas un atlases procesu saskaņā ar zinātniskās padomes noteiktiem principiem, kā arī nodrošinās piešķīrumu finansiālo un zinātnisko pārvaldību. | | Speciālās īstenošanas struktūras vajadzībām darbā tiks pieņemti zinātniskie un administratīvie pagaidu darbinieki, kurus izraudzījusies zinātniskā padome saskaņā ar pārredzamu publisko procedūru. Administratīvo personālu var pieņemt darbā tieši šim mērķim vai arī norīkot no citām Kopienas iestādēm. | | Pārvalde ir efektīva un atbilst minimumam, kas nepieciešams, lai nodrošinātu EPP nevainojamu darbību, stabilitāti un noturību. | Grozījums Nr. 23 I pielikuma apakšpunkta "Speciālā īstenošanas struktūra" 1.a punkts (jauns) | Speciālā īstenošanas struktūra regulāri sniegs ziņojumus zinātniskajai padomei. | Grozījums Nr. 24 I pielikuma apakšpunkta "Eiropas Komisijas loma" ievaddaļa Eiropas Komisija garantēs pilnīgu ERC autonomiju un integritāti. Tās atbildība programmas īstenošanā būs saistīta ar to, lai nodrošinātu programmas īstenošanu atbilstīgi minētajiem zinātniskajiem mērķiem un zinātniskās izcilības prasībām, kā pilnīgi neatkarīgi noteikusi Zinātniskā padome. Komisija jo īpaši | Eiropas Komisija kopā ar Padomi un Eiropas Parlamentu garantēs pilnīgu EPP autonomiju un integritāti. Tās atbildība programmas īstenošanā būs saistīta ar to, lai nodrošinātu programmas īstenošanu atbilstīgi minētajiem zinātniskajiem mērķiem un zinātniskās izcilības prasībām, kā pilnīgi neatkarīgi noteikusi zinātniskā padome. Komisija jo īpaši | Grozījums Nr. 25 I pielikuma apakšpunkta "Eiropas Komisijas loma" 2. ievilkums —pieņems darba programmu un pozīcijas attiecībā uz metodoloģijas īstenošanu, kā noteikusi zinātniskā padome; | —kopā ar zinātnisko padomi pieņems darba programmu un pozīcijas attiecībā uz metodoloģijas īstenošanu, kā noteikusi zinātniskā padome; | Grozījums Nr. 26 I pielikuma apakšpunkta "Eiropas Komisijas loma" 5.a aizzīme (jauna) | —uz vienošanās pamata ar zinātnisko padomi iecels speciālās īstenošanas struktūras direktoru un vadošo personālu. | [1] OV vēl nav publicēts. --------------------------------------------------